section_heading: Životopis
paragraph_text: U suradnji sa simfonijskim orkestrom i zborom HRT-a nastupio je u sljedećim predstavama: ŽIVOTINJSKA FARMA i GLAGOLJAŠKI REQUIEM (I. Kuljerić), PETAR SVAČIĆ (J. Gotovac), PORIN (V. Lisinski), VUKOVARSKI REQUIEM (D. Bobić), POZDRAV SVIJETU (M. Kelemen), MUKA GOSPODINA NAŠEGA ISUSA KRISTA (B. Papandopulo), MISA SOLEMNIS (L. Ebner), MISA SOLEMNIS in C (J. P. Haibel), KRUNIDBENA MISA (W. A. Mozart) i STIHOVI POKAJANJA (A. Schnittke). Na Varaždinskim baroknim večerima sudjelovao je u mnogim izvedbama: VIVALDIJEVA DUHOVNA GLAZBA sa slovenskim komornim zborom i slovenskom filharmonijom, GLAZBENO SCENSKI PRIKAZ IZ OPUSA J. BAJAMONTIJA sa splitskim komornim orkestrom i festivalskim zborom te u svjetskoj praizvedbi Cavallijeve opere POMPEO MAGNO u režiji Paula Eastwooda. Nastupio je sa slovenskim komornim zborom u izvedbi HRVATSKE MISE B. Papandopula, s kojim je snimio i CD. Sa slovenskom filharmonijom je nastupao i u Ljubljani, Križevcima, Varaždinu i Požegi, a također i sa simfonijskim orkestrom RTV Slovenije, zborovima HRT-a i HNK iz Rijeke u izvedbi Beethovenove DEVETE SIMFONIJE te s hrvatskim komornim orkestrom u izvedbi Mozartovog REQUIEM-a.